**Univerzitné osobné príplatky tvorivým zamestnancom Technickej univerzity vo Zvolene   
s účinnosťou od 1. mája 2022 zo zdrojov Motivačného fondu TUZVO**

Na Technickej univerzite vo Zvolene boli aktualizované priznané osobné príplatky pre tvorivých pracovníkov na všetkých fakultách a súčastiach univerzity, a to v súlade s rozvojovým programom Ľudské zdroje  Dlhodobého zámeru TU vo Zvolene, ktorý sa týka hodnotenia, motivácie a odmeňovania zamestnancov.

Čiastka na univerzitné príplatky zo zdrojov Motivačného fondu ostane mesačne na výške  
 22 000 € a bola vygenerovaná univerzitou a fakultami v rokoch 2019 a 2020 z dotácie, nedotačnej činnosti, z refundácií projektov, podnikateľskej činnosti, a i. Po vyhodnotení plnenia piatich kritérií u 276 tvorivých zamestnancov boli 258 tvorivým zamestnancom TUZVO priznané osobné príplatky (OP) na obdobie od 1. mája 2022 do 30. apríla 2023 v rozsahu od 1 do 572 € mesačne. Priemerná výška osobného príplatku predstavuje hodnotu 79,71 € a prostredná hodnota priznaného osobného príplatku je 48 €. Vedenie TU vo Zvolene považuje univerzitné príplatky za významný motivačný nástroj pre zvýšenie výkonnosti pracovníkov univerzity. Zároveň vedenie univerzity nevylučuje doplnenie, resp. navýšenie osobných príplatkov z fakultných zdrojov.

Údaje o priznaných osobných príplatkoch sú v prílohe 1.

**Kritériá na priznanie osobných príplatkov pre pedagogických a vedeckovýskumných zamestnancov TU vo Zvolene v roku 2022**

Kritériá boli mierne modifikované v roku 2018. V kritériu 1 sa rozšíril rozsah priznávania príplatku už od 500 hodín pedagogickej činnosti. V kritériu 4 sa hodnotenie garancií a spolugarancií odvíja od stupňa štúdia a v I. až III. stupni štúdia sa prepočítava váhovo podľa počtu študentov v študijnom programe. Kritérium, ktoré zohľadňuje h index tvorivého zamestnanca bol v roku 2022 modifikovaný, príplatky sa priznávajú v nasledovných kategóriách: nad 15, 10-14 a 5-9.

**1. Pedagogická činnosť.** Pre pedagogických a vedeckovýskumných zamestnancov - priemer výučby za akademické roky 2019/20 a 2020/21 nad 500 h, ktorý sa bude posudzovať ako

1. výkon od 500 do 700 hodín v 1/3 rozsahu;
2. výkon od 701 do 900 hodín v 2/3 rozsahu;
3. výkon od 901 do 1800 hodín v celom rozsahu;
4. výkon nad 1800 hodín podľa písmena c plus  2/3 z výkonu nad 1800;
5. výkon nad 2700 hodín podľa písmena d plus  1/3 z výkonu nad 2700.

**2. Podiel publikačnej činnosti v kategórii A1, A2, B a C** prepočítanej podľa podielov autorov z TUZVO za roky 2019 a 2020 evidovaných v CREPČ alebo CREUČ a podľa ich váhy z metodiky delenia dotácie.

**3. Podiel objemu a počtu domácich a zahraničných grantov na vedu a techniku**získaných zodpovedným riešiteľom v rokoch 2019 a 2020 v kategóriách do 10 tis. EUR/rok, od 10 tis. EUR do 50 tis. EUR/rok a nad 50 tis. EUR/rok v pomere 1 : 2 : 3. Do hodnotenia neboli zahrnuté projekty zo ŠF EÚ.

**4. Garanti a spolugaranti študijných programov a práv na habilitácie a vymenúvanie profesorov (HaI).** Osobné príplatky sú stanovené za garantovanie a zabezpečovanie študijných programov ako súčin bodov za garancie a váhy podľa počtu študentov.

**5. H index tvorivého zamestnanca v databáze WoS (Core collection)** v kategóriách nad 15, 10-14 a 5-9 v pomere 3 : 2 : 1**.**

Kritériá boli schválené vo vedení TUZVO 2. mája 2022.

 Dr. h. c. prof. Ing. Rudolf Kropil, PhD.

rektor TUZVO

**Príloha 1**

